Ongeag die omstandighede, God is ŉ toevlug in die nood, ŉ Rots wat altyd vas bly staan. Jy kan Hom met jou swaarkry vertrou. Vir die wat Hom liefhet, werk alles ten goede, sê die Woord.
Maar daar is onsekerheid of Johann van Graan, die voorspelerafrigter wat na die lynstane omsien, die toer sal meemaak nadat daar vandeesweek bevestig is dat hy die leisels by Rassie Erasmus as Munster se hoofafrigter oorneem.
My gevoel is dat daar so vinnig moontlik ŉ besluit oor Van Graan geneem moet word. Sodra sy Ierse werkpermit in orde is, is hy vir die Bokke verlore. As hy nie saam kan toer nie, moet ŉ lynstaankonsultant, iemand soos Victor Matfield, by die toer betrek word.
Die Iere sal na alle waarskynlik vir Devin Toner, die langste speler in toetsrugby (2,10 m), in hul span hê – en wees maar verseker dat hy op die Bokke se ingooie sal meeding. Daar word gesê dat Matthew Proudfoot, die voorspeler (skrumafrigter) die taak sal oorneem. Moet hy werklik ook met dié taak opgesaal word?
Ook is daar baie onduidelikheid oor Erasmus se posisie, en wanneer hy as die Suid-Afrikaanse Rugbyunie se direkteur van afrigting inval. Sy prokureur, Frikkie Erasmus, het Donderdag bevestig dat Erasmus reeds op 1 November terug in Suid-Afrika sal wees. Is dit om huis te soek en die regte skole vir sy kinders te vind, of dalk om saam met die Bokke te toer?